Med udgangen af denne sæson skifter den unge højre back til SønderjyskE. Det skriver aabsport.dk.

- Matias vil gerne prøve noget nyt, og da vi i forvejen er godt besat på den position, har vi valgt at imødekomme hans ønske om et skifte. Da vi samtidig kunne komme overens med SønderjyskE om en ordning, der frigør Matias Pape fra sin kontrakt med AaB fra næste sæson, vil vi kun ønske Matias held og lykke med sin videre karriere, siger sportsdirektør Jan Larsen til AaB?s hjemmeside. Han understreger dog, at aftalen med SønderjyskE først gælder fra og med næste sæson, hvorfor Matias Pape naturligvis spiller den igangværende sæson færdig for AaB.